***ข่าวประชาสัมพันธ์***

**เอสซีจี ชวนชมคลิปวิดีโอชุดใหม่ ดึง “โปรจีน – อาฒยา” นักกอล์ฟหญิงระดับโลก**

**ปลุกพลังความเชื่อ “ทุกความท้าทาย คือโอกาส”**

**เอสซีจี** ชวนชมคลิปวิดีโอ ชุด **“Believe in Possibilities”** ที่ได้นักกอล์ฟหญิงระดับโลก **“โปรจีน - อาฒยา ฐิติกุล”** ซึ่งล่าสุดคว้าเเชมป์ “LPGA Tour” รายการที่ 5 ของตนเอง ในการเเข่งขัน “Mizuho Americas Open” มาร่วมปลุกพลังความเชื่อว่า “**ทุกความท้าทาย คือโอกาส”**

สำหรับภาพยนตร์โฆษณาออนไลน์ชุด “Believe in Possibilities” บอกเล่าเรื่องราวในสนามกอล์ฟของโปรจีนว่าไม่มีหลุมไหนง่าย เช่นเดียวกับโลกของธุรกิจ ที่ไม่มีความสำเร็จใดปราศจากอุปสรรค ท่ามกลางสถานการณ์ที่เต็มไปด้วยความท้าทายและแรงกดดัน โปรจีนย้อนเล่าถึงวันที่เธอเคยพลาด เคยเฉียดชัยชนะ วันที่เหมือนทุกอย่างไม่เป็นใจ แต่ก็เอาชนะมาได้ ด้วยความเชื่อว่า “ทุกหลุมที่ยาก คือโอกาสให้เรียนรู้ ทุกความผิดพลาด คือโอกาสให้ปรับตัว และทุกช็อต คือโอกาสให้พลิกเกม”

เช่นเดียวกับเอสซีจี องค์กรชั้นนำระดับภูมิภาค ที่ไม่เคยหยุดเชื่อ และเร่งปรับตัวท่ามกลางความท้าทายรอบด้าน ทั้งเศรษฐกิจโลกที่ผันผวนและสงครามการค้า เพื่อเสริมสร้างธุรกิจให้แข็งแกร่งและคล่องตัว ด้วย**การบริหารต้นทุนให้สามารถแข่งขันกับผู้ผลิตระดับโลกได้** เช่น เพิ่มการใช้ Robotic Automation ปรับปรุงประสิทธิภาพและลดขั้นตอนการทำงาน และเพิ่มการใช้พลังงานสะอาด **การบุกตลาดใหม่ๆ ที่มีศักยภาพสูง** โดยใช้เครือข่ายที่มีอยู่ทั่วโลก รวมถึง**การใช้ฐานการผลิตและส่งออกที่หลากหลายในอาเซียน** เพื่อสร้างความได้เปรียบในการแข่งขัน พร้อมสนองความต้องการของลูกค้า ด้วย**การขยายพอร์ตสินค้าให้รองรับความต้องการตลาดที่หลากหลาย** ทั้งการเดินหน้าพัฒนากลุ่มสินค้ามูลค่าเพิ่มสูงและสินค้ากรีน ตลอดจนร่วมมือกับพาร์ทเนอร์ชั้นนำระดับโลกที่มีแนวคิดและเป้าหมายเดียวกันในการสร้างสรรค์นวัตกรรมให้การใช้ชีวิตสะดวกสบายควบคู่กับการรักษ์โลก เพื่อมุ่งสู่สังคมคาร์บอนต่ำ

เพราะเชื่อว่า...ทุกความท้าทาย ผู้ที่มองเห็นโอกาสและปรับตัวได้เร็ว ไม่เพียงแค่ก้าวไปข้างหน้า แต่จะแข็งแกร่งมากขึ้น พร้อมเผชิญทุกการเปลี่ยนแปลงที่รออยู่

**รับชมคลิปวิดีโอ "Believe in Possibilities" จากเอสซีจี เพื่อสร้างแรงบันดาลใจให้คุณพร้อมสู้กับทุกความท้าทายได้แล้ววันนี้ที่** [**https://youtu.be/n2mpCjEgnJk**](https://youtu.be/n2mpCjEgnJk) **หรือสามารถติดตามข่าวสารอื่นๆ ของเอสซีจีเพิ่มเติมได้ที่ <https://www.scgnewschannel.com> / Facebook: scgnewschannel และ Line@: @scgnewschannel**

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***